Покрајина је ослобођена до краја новембра 1944, након чега је део косовско-метохијских брогада упућен на Сремски фронт. Међутим, у децембру 1944, албанске одметничке и контратреволуционарне снаге подигле су побуну против нових власти. Побуна је захватила већи део Косова. Оперативни штаб НОВ за КиМ је од 2. децембра 1944. покренуо борбе против контрареволуционарних снага. Пошто су се борбе разбуктавале, Врховни штаб НОВ и ПОЈ формирао је 8. фебруара 1945. године 52. косовско-метохијску дивизију. За Косово и Метохију била је успостављена војна управа и формирана команда војне области. То је било на снази до марта 1945. године, када је коначно уништен отпор балистичких и осталих одметничких снага.